Die HERE wys dat Hy God is en niemand anders nie. Nebukadnesar word tydelik kranksinnig, Herodes sterf. Die HERE wys dat mense wat eie mag soek en daarby anderes onregverdig behandel nie die laaste woord het nie. Maria mag dit bely omdat in haar die Kind groei wat die ewige Koning van die konings is. Hy is die waarborg dat die verlossing van die hoogmoediges wat hulleself soek sekerlik en vir ewig kom. Die HERE is die groot Staatmaker. Hy regeer. Hy is die Almagtige. Ook vandag. As Christus terugkom sal almal vir Hom buig!